

Coronafeirws (COVID-19):

Polisi ar weithwyr un cael

eu brechu

**Arweiniad yw’r templed hwn. Dylech ei addau ar gyfer ethos, polisïau a gweithdrefnau, datganiad o ddiben a chynllun gweithredu eich darpariaeth unigol chi. Mae’n rhaid i chi hefyd ystyried y canllawiau cyfreithiol.**

**Cyflwyniad**

Mae’r Llywodraeth yn gweithredu ei raglen frechu COVID-19 yn genedlaethol. Mae’r polisi hwn yn egluro ein safiad ar weithwyr yn cael eu brechu, a sut mae’r rhaglen brechu yn effeithio ein gweithlu.

**Rhaglen frechu COVID-19**

Bydd y brechlyn hwn am ddim drwy’r GIG. Maent yn cael eu darparu yn ôl rhestr flaenoriaeth, trwy ganolfannau brechu o fewn rhai ysbytai, stadia chwaraeon, canolfannau cynadledda a meddygfeydd.

Annogwn weithwyr sydd heb gofrestru gyda meddyg i wneud hyn cyn gynted â bo modd. Gweler [www.nhs.uk/nhs-services/gps/how-to-register-with-a-gp-surgery](https://www.nhs.uk/nhs-services/gps/how-to-register-with-a-gp-surgery/) ar sut i fynd ati.

**Penderfyniad yr unigolyn**

Gofynnwn fod ein gweithwyr yn cymryd y cyfle i dderbyn y brechlyn coronafirws pan fydd un ar gael iddyn nhw ac i dderbyn y 2 ddos. Deallwn mai dewis pob unigolyn yw hwn, ond anogwn ein gweithlu i wneud penderfyniad gwybodus trwy:

* ddarllen gwybodaeth am y brechlyn COVID-19 trwy ffynonellau swyddogol
* rhoi sylw i’r wybodaeth a roddir gan y GIG pryd cynigir brechlyn; a
* bod yn wyliadwrus o anwybodaeth ynghylch y brechlyn COVID-19 a rhennir gan ffynonellau annibynadwy.

**Gwybodaeth bellach**

Mae gwybodaeth am raglen frechu genedlaethol COVID-19 ar gael trwy’r dolenni isod:

* [www.gov.uk/health-and-social-care/health-protection-immunisation](http://www.gov.uk/health-and-social-care/health-protection-immunisation), yn cynnwys:
	+ Rhestr flaenoriaeth brechlynnau
	+ Brechu grwpiau penodol, megis pobl feichiog a phobl hŷn;
	+ Beth i ddisgwyl yn dilyn y brechlyn, gan gynnwys arweiniad ar fynd yn ôl i weithgareddau arferol; ac
* [www.nhs.uk/conditions/coronavirus-covid-19/coronavirus-vaccination/coronavirus-vaccine](https://www.nhs.uk/conditions/coronavirus-covid-19/coronavirus-vaccination/coronavirus-vaccine/), sy’n cynnwys manylion:
	+ Pwy sy’n gymwys am frechiad
	+ Pa mor ddiogel ac effeithiol yw’r brechlyn; a
	+ Beth sydd i’w ddisgwyl ar ôl gael brechlyn, gan gynnwys ôl-effeithiau posib

Mae gwybodaeth ar drefniadau lleol o fewn Cymru ar gael drwy: [www.phw.nhs.wales/topics/immunisation-and-vaccines/covid-19-vaccination-information](http://www.phw.nhs.wales/topics/immunisation-and-vaccines/covid-19-vaccination-information).

|  |
| --- |
| **Amser allan o’r gwaith i fynychu apwyntiad brechu**O dan ein polisi apwyntiadau meddygol, gall gweithwyr gymryd amser i ffwrdd o’r gwaith gyda thâl i fynychu apwyntiad pe gwahoddir hwy am frechlyn yn ystod oriau gwaith. Fel arfer, darperir slot o 2 awr ond yn sgil y ffaith y gall fod rhaid teithio’n bell i gael brechlyn Covid-19, deellir na fydd hyn o hyd yn bosib.Dylai gweithwyr geisio cymeradwyaeth eu rheolwr llinell cyn cymryd amser i ffwrdd o’r gwaith i fynychu apwyntiad brechu. Er hynny, deellir y gall fod adegau pan fydd angen teithio i gael brechiad ar fyr rybudd heb allu rhagrybuddio rheolwr llinell. |

**Dychwelyd i’r gwaith yn dilyn apwyntiad brechu**

Dylai fod yn bosib i weithwyr ailddechrau ar eu gweithgareddau arferol yn dilyn brechlyn, cyn belled â’u bod yn teimlo’n iawn.

Golyga hyn y dylai gweithwyr ddychwelyd i’w gwaith cyn gynted â bo modd yn dilyn apwyntiad brechu. Os nad yw’n ymarferol i weithiwr dychwelyd i’r gwaith ar ôl apwyntiad, er enghraifft, os yw’r apwyntiad ar ddiwedd y diwrnod gwaith, dylid trafod trefniadau amgen gyda’r rheolwr llinell.

Fodd bynnag, dylai gweithwyr sy’n teimlo’n wael ar ôl derbyn brechlyn coronafeirws gymryd absenoldeb gwaith yn ôl y drefn arferol. Yn unol â pholisi salwch tymor byr ein sefydliad, dylent hysbysu eu rheolwr llinell drwy alwad ffôn neu e-bost, cyn gynted ag sy’n ymarferol rhesymol, cyn y dylent gychwyn gweithio, a dim hwyrach nag [un awr] ar ôl yr amser y dylent gychwyn yn y gwaith.

**Trin cydweithwyr â pharch**

Deallwn fod y rhaglen frechu COVID-19 yn bwnc ymrannol ac un gall arwain at bobl yn mynegi barn gadarn. Fodd bynnag, wrth gyfathrebu gyda chydweithwyr ynglŷn â’r brechlyn COVID-19, mae’n ddyletswydd ar weithwyr i fod yn gyfrifol ac yn barchus.

Ni chaiff gweithwyr ymddwyn mewn ffordd all gael ei weld fel bwlio na’n aflonyddu ar eraill, er enghraifft, gwneud hwyl am ben cydweithiwr oherwydd ei safbwynt ar frechlynnau COVID-19, neu orfodi eraill i dderbyn eu barn nhw’n bersonol ar frechlynnau COVID-19.

Er enghraifft, gall aflonyddu neu frawychu cydweithwyr oherwydd eu barn neu amgylchiadau personol arwain at gamau disgyblu hyd at, ac yn cynnwys, diswyddo.

Dylai unrhyw weithiwr sy’n gweld ymddygiad cydweithiwr yn dramgwyddus, neu sy’n gweld ymddygiad cydweithiwr yn achos pryder, godi’r mater gyda’i reolwr a/neu wneud cwyn yn ffurfiol drwy’r weithdrefn cwynion.